Document ID: 31985D0535

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Νοεμβρίου 1985
η οποία τροποποιεί την απόφαση 84/511/ΕΟΚ περί χορηγήσεως χρηματικής βοήθειας, στα πλαίσια των ιδιαιτέρων μέτρων κοινοτικού ενδιαφέροντος στον τομέα της ενεργειακής στρατηγικής
(Το κείμενο στη γερμανική γλώσσα είναι το μόνο αυθεντικό)
(85/535/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1890/84 του Συμβουλίου της 26ης Ιουνίου 1984 για τη θέσπιση ειδικών μέτρων κοινοτικού ενδιαφέροντος στον τομέα της ενεργειακής στρατηγικής (1), και ιδίως τα άρθρα 4 και 6,
τη γνώμη της επιτροπής που συνεστήθη βάσει του άρθρου 7 του εν λόγω κανονισμού,
Εκτιμώντας:
ότι έχει βεβαιωθεί η δημόσια δαπάνη για την υλοποίηση των μέτρων που υπέβαλε η Ομοσπονδιακή Δημοκρατία της Γερμανίας στα οποία χορηγείται χρηματική βοήθεια από την Επιτροπή·
ότι, ενώ η εφαρμογή στην ως άνω δαπάνη ενός ποσοστού 60 % για τη μέγιστη κοινοτική βοήθεια συνεπάγεται μια αναπροσαρμογή της χρηματικής βοήθειας προς ορισμένα μέτρα στο πλαίσιο της απόφασης 84/511/ΕΟΚ της Επιτροπής (2), το συνολικό ποσό της χορηγούμενης χρηματικής βοήθειας παραμένει αμετάβλητο,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο πίνακας του παραρτήματος της απόφασης 84/511/ΕΟΚ αντικαθίσταται από τον πίνακα που περιλαμβάνεται σε παράρτημα της παρούσας απόφασης.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 25 Νοεμβρίου 1985.

Labels: 2
15
14
18